
ZEMES STARPGABALA ASTERU IELĀ 13H, JELGAVĀ
ATSAVINĀŠANA

Saņemts SIA “NAV LAIKA”, reģistrācijas numurs 43603017127 (turpmāk - Iesniedzējs) iesniegums, kurā lūdz atsavināt Jelgavas valstspilsētas pašvaldībai piederošo zemes vienību Asteru ielā 13H, Jelgavā, kas piegul Iesniedzējam piederošajai zemes vienībai Aspazijas ielā 19, Jelgavā, lai nodrošinātu pieslēgumu koplietošanas ielai.
Iesniedzējam piederošais nekustamais īpašums, sastāvošs no zemes vienības ar kadastra apzīmējumu 09000030350 un būves Aspazijas ielā 19, Jelgavā  ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000128141 ar kadastra numuru 09000030350. 
Zemes vienība 515 m2 platībā ar kadastra apzīmējumu 09000030441 Asteru ielā 13H, Jelgavā ir ierakstīta Zemgales rajona tiesas Jelgavas pilsētas zemesgrāmatas nodalījumā Nr. 100000954337 ar kadastra Nr. 09000030448 uz Jelgavas valstspilsētas pašvaldības vārda un ir starpgabals starp Iesniedzējam piederošu zemes vienību Aspazijas ielā 19, fiziskai personai piederošu zemes vienību Aspazijas ielā 29, pašvaldībai piederošu zemes vienību Asteru ielā 13 un Asteru ielu. Zemes vienības Asteru ielā 13H, Jelgavā atļautā izmantošana ir transporta infrastruktūras apbūve. Zemesgrāmatas nodalījumā nostiprināta lietu tiesība, kas apgrūtina nekustamo īpašumu - nodibināts braucamā ceļa servitūts valdošajam nekustamajam īpašumam Aspazijas iela 19, Jelgava.
Saskaņā ar Jelgavas valstspilsētas pašvaldības domes 2026. gada 30. jūlija lēmumu Nr. 12/20 “Starpgabala statusa noteikšana zemes vienībām” zemes vienībai Asteru ielā 13H, Jelgavā ir noteikts zemes starpgabala statuss. Zemes starpgabals nav izmantojams patstāvīgi funkcionējošas apbūves veidošanai, nav iespējama tā  atsevišķa saimnieciska izmantošana un tas ir pievienojams blakus esošajam nekustamajam īpašumam. 
Publiskas personas mantas atsavināšanas likuma (turpmāk - Atsavināšanas likums) 4. panta ceturtās daļas 1. punktā noteikts, ka pašvaldības nekustamā īpašuma atsavināšanu var ierosināt zemes īpašnieks, ja viņš vēlas nopirkt zemes starpgabalu, kas piegul viņa zemei, savukārt Atsavināšanas likuma 44. panta astotās daļas 1. punktā noteikts, ka zemes starpgabalu, kurš ir nepieciešams, lai nodrošinātu pieslēgumu koplietošanas ielai (ceļam), drīkst atsavināt tam zemes īpašniekam, kura zemei piegul attiecīgais zemes starpgabals.
Ievērojot minēto, zemes starpgabals Asteru ielā 13H, Jelgavā nav izmantojams patstāvīgi funkcionējošas apbūves veidošanai un ir pievienojams blakus esošajam nekustamajam īpašumam ar kadastra numuru 09000030350 Aspazijas ielā 19, Jelgavā, lai tam nodrošinātu pieslēgumu koplietošanas ielai. 
Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.   
	Nekustamā īpašuma vērtētājs Iso Naziras individuālais uzņēmums “NA MA” (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.125) novērtēja zemes starpgabalu Asteru ielā 13H, Jelgavā un noteica tā vērtību 4000,00 euro (četri tūkstoši euro). 
Nekustamā īpašuma Valsts kadastra informācijas sistēmā zemes starpgabala Asteru ielā 13H, Jelgavā, universālā kadastrālā vērtība ir noteikta 247,00 euro (divi simti četrdesmit septiņi euro).
Atsavināšanas likuma 3. panta pirmās daļas 2. punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37. panta pirmās daļas 4. punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma 4. panta ceturtās daļas 1. punktā minētā persona. Šajā gadījumā pārdošanas cena ir vienāda ar nosacīto cenu.
Jelgavas valstspilsētas pašvaldības īpašuma atsavināšanas komisija 2026. gada 2. septembrī noteica zemes starpgabala Asteru ielā 13H, Jelgavā nosacīto cenu 4000,00 euro (četri tūkstoši euro).

JELGAVAS VALSTSPILSĒTAS PAŠVALDĪBAS DOME NOLEMJ:
1. [bookmark: OLE_LINK2]Atsavināt Jelgavas valstspilsētas pašvaldībai piederošu zemes starpgabalu Asteru ielā 13H, Jelgavā (kadastra numurs 09000030448, kadastra apzīmējums 09000030441, platība 515 m2), pārdodot to piegulošās zemes vienības ar kadastra apzīmējumu 09000030350 Aspazijas ielā 19, Jelgavā īpašniecei SIA “NAV LAIKA”, reģistrācijas numurs 43603017127, par nosacīto cenu 4000,00 euro (četri tūkstoši euro), nosakot maksimālo nomaksas termiņu – piecus gadus no pirkuma līguma noslēgšanas dienas. 
2. Jelgavas valstspilsētas pašvaldības īpašuma atsavināšanas komisijai veikt visas nepieciešamās darbības lēmuma izpildei.

